Den 2. juli 1997 ble det kjent at skipet var solgt til det Honduras-registrerte rederiet Andaman Club Co Ltd i Bangkok, og hun satte kursen sørover uten å skifte navn. Planen var å bruke skipet som hotell- og kasino-skip utenfor Similan Island i Burma, men lugarene og fasilitetene ombord viste seg å være utilstrekkelige til dette formålet. Skipet hadde fremdeles navnet «Kong Olav» på baugen, men lå ubrukt i burmesisk farvann og forfalt. Eieren hadde ikke lagt skipet ut for salg, og forsøk på å kjøpe MS «Kong Olav» for å returnere henne til Norge ble oppgitt i 2013. I februar 2015 ble skipet fotografert i en grunn sideelv til Kra Kanal. I 2018 ble skipet hugget opp.